புவி மிகவும் வண்ணமயமாக இருப்பதால்.
வாழ்வில் சில சின்னஞ்சிறிய விஷயங்களை தவறவிடுவது சகஜம்.
ஆனால், சற்று கூர்ந்து கவனித்தால்...
அங்கு கண்டறியப்படாத ஒரு உலகமே உள்ளது.
சிறிய சாகசகாரர்களுக்கும்...
சிறிய அரக்கர்களுக்கும்...
ராட்சத எதிர்ப்புகள் மீது வெற்றிக்கொள்ள...
அசாத்திய சக்திகள் தேவைப்படும் ஒரு உலகம்.
வாழ்க்கை வேகமாக நகர்கிறது.
வர்ணனையாளர் பால் ரட்
குறிப்பாக நீங்கள் சிறிதாக இருக்கும்போது.
இந்த சிறிய சிப்மங்க் அணில் ஒரு மாதமே வயதானது.
ஆனால் அதிர்ஷ்டவசமாக அதனால் ஒரு வருடத்திற்கு மேல் வாழ முடியும்.
ஆராய நிறைய இருக்கிறது.
ஆனால் நேரமோ மிகக் குறைவு.
அதன் வட அமெரிக்க வனப்பகுதி புது உயிர்களால் நிரம்பப்போகிறது.
சிறிய உயிரினங்களாலும்...
பெரிய வாய்ப்புகளாலும்.
ஆனால் கண் சிமிட்டும் நேரத்தில் சிறிய உயிரினங்களின் வாழ்க்கை முடிந்துவிடலாம்.
நிற்பதற்கு நேரம் இல்லை.
வேகமாக ஓடு.
விரைவாக கற்றுக்கொள்.
அப்படிச்செய்தால் இந்த ஆண்டு முழுவதும் தாக்குப்பிடிக்கலாம்.
காடு
வசந்த காலத்தின் ஆரம்பம்.
ஆப்பலேச்சியன்ஸ் மலைகளின் காடுகள்
இப்போது பூக்க ஆரம்பித்துள்ளன.
இங்கே நிறைய உணவு இருக்கிறது,
ஒரு உள்ளங்கை அளவிலான சிப்மங்க் அணிலுக்கு அரை ஏக்கர் மட்டுமே தேவை.
குறிப்பாக கொட்டைகள் இங்கே ஏராளம்.
அதுதான் இந்த சிறிய உலகை இயக்கும் நாணயம்.
இலையுதிர் காலத்தில், அவை பழுத்தவுடன், காற்றடிக்கும்போது கீழே விழும்.
ஆனால் அதற்கு முன்பு, அது சமாளிக்க வேண்டியது நிறைய உள்ளது.
ஒரு மூத்த, வலிமையான ஆண் அணில் ஏற்கனவே இங்கு வசிக்கிறது.
சிறிய சிப்மங்க் அணில் பிழைத்திருக்க வேண்டுமென்றால்,
ஒருநாள் விரைவில் அது தன் சொந்தக்காலில் நிற்க வேண்டும்.
ஆனால் சண்டையிடுவது ஆபத்தானது.
இந்த பருவத்தின் ஆரம்பத்தில் அது காயமடையக்கூடாது.
அது கவனத்தை ஈர்க்காமல் இருக்க வேண்டும்...
மீதமிருக்கும் வெளிப்புறங்களில் கிடைக்கும் கொஞ்ச உணவில் வாழ வேண்டும்...
தனக்கென்று நிலத்தை பிடிக்கும் அளவுக்கு பெரிதாகும் வரை.
பெரும்பாலானவைகளுக்கு, வசந்த காலம் வெளியே சென்று உணவைத் தேடுவதற்கான நேரம்.
சிறிய விலங்குகளில் வேகமான வளர்சிதை மாற்றம் இருப்பதால் அடிக்கடி சாப்பிட வேண்டும்.
கம்பளிப்பூச்சிகள் அகோர பசி கொண்டவை...
பறவைகளும் அப்படித்தான்.
ஊற்றெடுக்கும் மரச்சாறை அடைய சாப்ஸக்கர்கள் நூற்றுக்கணக்கான துளைகளை இடுகின்றன.
வாதுமைக் கொட்டை அளவிலான ஹம்மிங்பறவைகள் சூழ்நிலையை நன்றாக பயன்படுத்துகின்றன.
அவை இங்கே வருவதற்கு கிட்டத்தட்ட 5,000 கிலோமீட்டர் தூரம் பறக்கின்றன.
இந்த பருவகால மரச்சாறை குடிக்க சரியான நேரத்தில் வந்து சேருகின்றன.
காட்டின் பெரும்பகுதியில் செயல்பாடுகள் உச்சத்தில் இருக்கும்போது...
ஒரு உறுப்பினர் மட்டும் இன்னும் தூங்கிக்கொண்டிருக்கிறார்.
ஒரு முட்டை ஓட்டைவிடச் சிறிய இடத்தில் சுருண்டு தூங்குகிறது,
எட்டு மாதங்களாக உறங்கும் ஒரு குதிக்கும் எலி.
இப்போது, ஒருபோதும் எழுந்திருக்க முடியாத ஆபத்தில் இருக்கிறது.
நீண்ட காலம் தூங்கினால், அது பட்டினியால் இறக்கக் கூடும்.
இந்த எலிகளில் மூன்றில் இரண்டு பங்கு இறந்து தான் போகும்.
மறுபுறம், அதன் அக்கம்பக்கத்தினரோ ஒருபோதும் ஓய்வெடுப்பதில்லை.
அவற்றுக்கு உணவளிக்க நூற்றுக்கணக்கான சிறிய உயிர்கள் உள்ளன.
எல்லா எறும்புகளையும் போலவே அவை கடின உழைப்பாளிகள்.
ஆனால் அவை தனித்துவமாக இருப்பது அவை வாழும் இடத்தால்தான்.
ஒரு மணலின் அளவு மட்டுமே உள்ள அவை, மிகச் சிறியவை,
அவற்றின் முழு சமூகமும் ஒரு ஏகோர்ன் கொட்டைக்குள் பொருந்துகிறது.
இது சரியான பாதுகாப்பான வீடாகத் தெரிகிறது.
ஆனால் வேறொருவரின் உணவில் உங்கள் வீட்டைக் கட்டுவது அவ்வளவு நல்லதல்ல.
ராட்சதர்கள் இந்த காட்டில் உலாவுவார்கள்.
காட்டு வான்கோழிகள்.
முட்டைகளைப் பாதுகாக்கவும் இறுக்கமாகப் பிடித்துக்கொள்வதற்குமான நேரம்.
இது ஒரு கடினமான சவாரியாக இருக்கலாம்.
குறைந்தபட்சம் ஏகோர்ன்களாவது உறுதியான வீடுகளாக இருக்கின்றன.
மேலும் அவை உருளுவதற்காக உருவாக்கப்பட்டவை.
காட்டில் கோடைக்காலம் வேகமாக வந்துவிடுகிறது.
இது பசுமையானதாகவும் வளம் நிறைந்ததாகவும் காட்சியளிக்கிறது.
இருந்தாலும், இந்த சிறிய சிப்மங்க் அணிலுக்கு குறைந்த உணவே கிடைக்கிறது.
ஏகோர்ன்கள் இன்னும் பழுக்கவில்லை.
அதோடு, தனக்கென சொந்த நிலம் இல்லாமல்,
வளர்ந்த ஆணின் பிரதேசத்தில் உணவைத் தேடும் கட்டாயத்துக்கு ஆளாகிறது.
இன்னும் அந்த சண்டைக்குத் தயாராகவில்லை.
அது பெரிதாக வேண்டும்.
இக்கட்டான காலங்களில், சிப்மங்க் அணில்கள் கிட்டத்தட்ட எதையும் முயற்சிக்கும்.
கூடில்லாத நத்தையைக் கூட.
அல்லது விட்டுவிடும்.
ஆனாலும் ஒரே இடத்தில் இருக்க முடியாது.
மேலே ஒரு கொடிய அச்சுறுத்தல் காத்திருக்கிறது.
விரைவில் மற்றொன்ரும் வரவிருக்கிறது.
இப்போது, இந்த கோஷாக் வல்லூறு குஞ்சு நிற்கவே தடுமாறுகிறது...
எங்கே பறப்பது?
அது சிப்மங்க் அணில்களை வேட்டையாடுவதற்கு சிறிது காலம் ஆகும்.
கீழே, விசித்திரமான ஒன்று குஞ்சு பொரிக்கிறது.
இரண்டு வருடங்கள் லார்வாவாக இருந்த,
ஒரு கோல்ஃப் பந்தின் அளவுள்ள ஹெர்குலீஸ் வண்டு வெளிவருகிறது.
அது பெரும் அவசரத்தில் இருக்கிறது...
மேட்டு நிலத்தை கைப்பற்றவும், ஒரு துணையைத் தேடிக்கொள்ளவும்.
ஆனால் ஏன் நடக்க வேண்டும்...
உங்களால் பறக்க முடியும்போது?
உலகின் கனமான பூச்சிகளில் ஒன்று,
அது பறப்பதற்கு முன்பு அதன் சிறகு தசைகள்
முழுமையாக தயாராக வேண்டும்.
இப்போதைக்கு நடப்பதே பாதுகாப்பானது.
ஏகோர்ன் அந்துப்பூச்சியுடன் ஒப்பிடும்போது இந்த கடினமான பணி எளிமையானதாக தோன்றுகிறது.
அது அந்த வண்டைவிட நூறில் ஒரு பங்கு அளவே என்றாலும்,
அது வண்டைவிட இன்னும் ஆயிரம் மடங்கு தூரம் செல்ல வேண்டும்.
அது ஒரு மாபெரும் பயணத்தை தொடங்கியுள்ளது...
மரத்தின் உச்சியை அடைய.
அனைத்தும் விலைமதிப்பற்ற ஏகோர்ன்களுக்காகவே.
அவை இன்னும் பழுக்கவில்லை.
ஆனால் அது அவற்றை சாப்பிடப் போவதில்லை.
அவை அதன் குட்டிகளுக்கானவை.
அவை பழுப்பதற்கு முன்புதான் அதனால் அவற்றைத் துளையிட முடியும்.
ஒரு முட்டைக்காக அத்தனை கடும் முயற்சி.
அது நிரப்ப இன்னும் பல ஏகோர்ன் உள்ளன.
காட்டின் தரையில், குதிக்கும் எலி அசைய தொடங்குகிறது.
அது விரைவில் எழுந்திருக்க வேண்டும்.
இப்போதைக்கு, மாறிவரும் பருவநிலைகளையும்...
மேலே உருவாகும் போர் சூழலையும் அறியாமல் ஆனந்தமாக உறங்குகிறது.
ஹெர்குலீஸ் வண்டு மரத்தின் உச்சியை அடைந்துவிட்டது.
ஆனால் ஓய்வெடுக்க நேரமில்லை.
போட்டியாளன் பின்னால் வருகிறான்.
இந்த கிரகத்தின் வலிமையான வண்டுகளில் சில.
ஒவ்வொன்றும் தங்கள் சொந்த எடையைப் போல 100 மடங்கு எடையை தூக்க முடியும்.
எதிரியை மரத்திலிருந்து தூக்கி எறிவதே குறிக்கோள்.
பூச்சிகளின் உலகின் சுமோ மல்யுத்த வீரர்கள்.
இந்த மரம் அவனுடையது.
அதனுடன் இனச்சேர்க்கைக்கான வாய்ப்பும் கிடைக்கிறது.
இளம் கோஷாக் வல்லூறுவின் பார்வை ஏற்கனவே நம்முடையதை விட இரு மடங்கு சிறந்தது.
நான்கு வாரங்கள் ஆகும்போது, கிட்டத்தட்ட முழுமையாக வளர்ந்துவிடும்.
அதன் பெரும்பாலான இறகுகள் இப்போது வளர்ந்துவிட்டன.
விரைவில் அதனால் பறக்க முடியும்.
அதுவரை, சிறிய சிப்மங்க் அணில் கொஞ்சம் நிம்மதியாக இருக்கலாம்.
இருந்தாலும் அவ்வளவு எளிதல்ல.
இலையுதிர் காலத்திற்கு கொஞ்ச காலமே இருந்தாலும், ஏகோர்ன்கள் பழுத்துவிட்டன.
நடுவேனிற்கால இரவு பொழுதில்,
அதிசயமான நிகழ்வு ஒன்று காணக்கிடைக்கும்.
ஆயிரக்கணக்கான மின்மினி பூச்சிகள் இரவில் நடனமாடுகின்றன.
தனது மரக்கட்டையின் உள்ளே, சிறிய குதிக்கும் எலி கண்விழிக்கிறது.
ஆனால் இப்போது, பசியால் சாகும் நிலையில் இருக்கிறது.
அது உணவைக் கண்டுபிடிக்க வேண்டும்.
அதாவது ஆபத்தான இரவை தைரியமாக எதிர்கொள்ள வேண்டும்.
வினோதமான விஷயங்கள் காட்டின் தரையில் நடக்கும்.
இயற்கையின் வினோதமான காட்சிகளில் ஒன்று வெளிப்படுத்தப்பட இருக்கிறது.
முட்டைப்புழுவாக நிலத்துக்கடியில் 17 வருடங்கள் உண்டு களித்தப் பிறகு,
சில்வண்டுகள் இறுதியாக மேலே வருகின்றன.
இப்போது, அவை வாழ இன்னும் சில நாட்களே இருக்கின்றன.
போட்டி தொடங்கிவிட்டது.
வாழ்நாள் முழுக்க தனியாக நிலத்துக்கு அடியில் இருந்த பிறகு,
மில்லியன் கணக்கான கட்டைவிரல் அளவுள்ள சில்வண்டுகள் இப்போது வெளிவருக்கின்றன.
இது பூமியில் மிகப்பெரிய புலம்பெயர்வுகளில் ஒன்றாகும்.
இன்றிரவு, அவை சிறிய பூச்சியில் இருந்து பெரிய பூச்சிகளாக மாறும்.
நாளை, அவை இனச்சேர்க்கை கொள்ளும், பிறகு இறந்துவிடும்.
பல பூச்சிகள் இரவைக் கூட தாண்டாது.
ஆனால் பெரும்பாலானவை இனப்பெருக்கம் வரை பிழைக்குமென புள்ளிவிவரங்கள் சொல்கின்றன.
காட்டில் வாழும் உயிரினங்களுக்கு இன்னும் விருந்து காத்திருக்கிறது.
ஆனால் குதிக்கும் எலியோ சைவம்.
சிறிய விதைகளையும் புஞ்சைகளையும் அது தேடிச் செல்கிறது.
டிம்பர் சாரைப்பாம்புகளால் பல மாதங்கள் உணவின்றி வாழ முடியும்.
இப்போது, எலி அளவுள்ள ஒன்று சாப்பிட ஏதுவாக இருக்கும்.
இருட்டில் உணவு தேடுவது ஆபத்தான விஷயமாகும்...
உங்களிடம் ரகசிய...
அசாத்திய சக்திகள் இருந்தாலொழிய.
புவியீர்ப்பு விசையை மீறி, அதனால் இரண்டு மீட்டர் உயரம் தாவமுடியும்.
பாதங்களிலும் கால்களிலும் உள்ள அதிகப்படியான தசைநாண்களும் சிறிய அளவும் ஒன்றிணைந்து...
காட்டில் பதுங்கியிருக்கும் ஆபத்திலிருந்து பாதுகாத்துக்கொள்ள உதவுகிறது.
அதோடு உணவு கிடைக்கும் பாதுகாப்பான இடத்திற்குச் செல்ல உதவுகிறது.
கோடை முடிந்து இலையுதிர் காலம் வரும்போது,
காடு ஒரு வியக்கத்தக்க பொற்காலத்துக்குள் நுழைகிறது.
அதோடு புதிய அச்சுறுத்தலும் வருகிறது.
இந்த இளம் கோஷாக் வல்லூறு சிறிய குஞ்சிலிருந்து...
வான்வழி கொலைகாரனாக...
உருவெடுத்துள்ளது.
அதன் இறக்கைகள் ஒரு மீட்டருக்கு மேல் இருக்கும்.
அதோடு, மணிக்கு 60 கிலோமீட்டர் வேகத்தில் பறக்க முடியும்.
சிறிய விலங்குகள் வானத்தை கவனிப்பது புத்திசாலித்தனமானது.
பருந்துகளுக்காக மட்டும் அல்ல.
சிப்மங்க் அணில் காத்திருந்த அந்த தருணம் வந்துவிட்டது.
ஏகோர்ன்கள் பழுத்துவிட்டன.
இந்த ஆதாயம் ஓரிரு வாரங்கள் மட்டுமே நீடிக்கும், எனவே நிறைய சேகரிக்க வேண்டும்.
அந்த பெரிய வாயில் நிறைய கொட்டைகளை அதனால் திணிக்க முடியும்.
குளிர்காலத்தில் உயிர்வாழ நூற்றுக்கணக்கானவை தேவை என்பதால் இது மதிப்புமிக்க திறனாகும்.
ஆனால் அதன் சேமிப்பு கிடங்கு வேகமாக நிரம்புவது போல தெரியவில்லை.
யாரோ அதன் சேமிப்பை திருடுகிறார்கள்.
மூத்த ஆண் அணில்.
இது எவ்வளவு அதிகமாக சேமிக்கிறதோ...
அந்த அளவிற்கு அருகில் உள்ள அணில் திருடுகிறது.
எல்லாவற்றுக்கும் மேலாக...
அருகில் இருக்கும் பல கொட்டைகள் உபயோகமற்றவை.
ஏகோர்ன் அந்துப்பூச்சியின் புழு உள்ளே வளர்கிறது.
இப்போது ஜெல்லி பீன் அளவுள்ள அது, தப்பிக்க வேண்டிய நேரம் இது.
சொல்வதை காட்டிலும் மிகவும் கடினமான பணி.
வெற்று கொட்டைகள் கூட வீணாவதில்லை.
புதிய தலைமுறை ஏகோர்ன் எறும்புகளுக்கு ஒரு புதிய வீடாகிறது.
தனது வசதியான மரபொந்தில்,
குதிக்கும் எலி ஏற்கனவே தனது படுக்கையைத் தயார் செய்துவிட்டது.
அது சில மாதங்கள் மட்டுமே விழித்திருக்கிறது.
இப்போது மற்றொரு நீண்ட தூக்கத்திற்கான நேரம் இது.
சிப்மங்க் அணிலுக்கு ஓய்வே கிடையாது.
இலையுதிர் காலம் கிட்டத்தட்ட முடிந்துவிட்டது,
குளிர்காலத்தில் தாக்குப்பிடிப்பதற்கான அதன் வாய்ப்புகள் பிரகாசமாக இல்லை.
அதற்கு அதிகமான கொட்டைகள் தேவை.
இதற்கு ஒரேயொரு வழி தான் உள்ளது.
எதிரியின் எல்லைக்குள் நுழைவதற்கான நேரம்.
மூத்த ஆண் அணில் ஒருவேளை திருட விரும்பலாம்...
ஆனால் அது நிச்சயமாக பகிர்ந்துகொள்ள தயாராக இல்லை.
இளம் சிப்மங்க் அணில் கையும் களவுமாக மாட்டிக்கொண்டது.
காட்டின் இந்தப் பகுதி இருவருக்கும் போதுமானதாக இல்லை.
ஆனால் அதனால் எப்போதும் ஓடிக்கொண்டேயிருக்க முடியாது.
இது சண்டையிடுவதற்கான நேரம்.
அடிபட்டு தோற்றதால், வயதான ஆண் ஓடிவிட்டது.
அது திரும்பி வரப்போவதில்லை போல தெரிகிறது.
சில நேரங்களில் நீங்கள் சிறியதாக இருந்தால், வாழ்க்கை வலிமிகுந்ததாக இருக்கலாம்.
இந்த சிப்மங்க் அணில் துரதிர்ஷ்டவசமான சூழ்நிலையின் சிறந்த ஆதாயத்தை பெறுகிறது.
தனகென்று ஒரு எல்லையை வகுத்துக்கொண்டது,
நிறைய கொட்டைகளை சேகரித்துவிட்டது...
ஒரு பெரிய காட்டு மரத்தில், சிறியதாக இருப்பதால் ஏற்படும்...
சிக்கல்களையும் கடந்துவிட்டது.
குளிர்காலத்தை கழிக்க அதற்குத் தேவையான அனைத்துடனும்...
இறுதியாக, அது தூங்க செல்லலாம்...
அடுத்த வசந்த காலத்தைப் பற்றி கனவு காணலாம்.
வசன தமிழாக்கம் அருண்குமார்